**AVIZ DE MEDIU**

**Nr. 1**

Ca urmare a notificării adresate de **SC GLOBAL COMPANY INCORPORATE SRL** , cu sediul în municipiul Drobeta Turnu Severin, str.Iuliu Maniu, n r.9, b l.4, sc.1, ap.10, județul Mehedinţi, înregistrată la APM Mehedinti cu nr. 7681 din 05.07.2017,

- în urma analizării documentelor transmise şi a verificării,

- în urma parcurgerii integrale a etapelor procedurale, prevăzute de **H.G. nr. 1076/2004** privind stabilirea procedurii de realizarea evaluării de mediu pentru planuri şi programe,

Şi înbaza:

* **OUG nr.1 din 2017**, art.14 privind înființarea Ministerului Mediului;
* **H.G. nr. 1000/2012** privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia,
* **O.U.G. nr. 195/2005** aprobată prin **Legea nr. 265/2006** cu modificările şi completările ulterioare privind protecţia mediului,
* **Ordinului nr.995/2006** pentru aprobarea listei planurilor si programelor care intra sub incidenta H.G. nr.1076/2004,
* **O.U.G. nr.57/2007** privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare, aprobata prin Legea nr.49/2011,
* **Ordinului nr.19/2010** pentru aprobarea ghidului metodologic privind evaluarea adecvata a efectelor potentiale ale planurilor sau proiectelor asupra ariilor naturale protejate de interes comunitar

Se emite:

**AVIZ DE MEDIU**

**pentru**

**”PUZ - INFIINȚARE FERMĂ ZOOTEHNICĂ CU SECȚIE DE ABATORIZARE ȘI COMERCIALIZARE”**

**promovat de:** SC Global Company Incorporate SRL, cu sediul în municipiul Drobeta Turnu Severin, str.Iuliu Maniu, n r.9, b l.4, sc.1, ap.10, județul Mehedinţi , județul Mehedinți

**în scopul adoptării/aprobării : PUZ – Înființare fermă zootehnică – construire hale zootehnice – creșterea puilor de carne,** propus a se implementa în extravilanul comunei Burila Mare, nr.cad./nr.cf.51754, T2/1 P15 UAT Burila Mare, în interiorul ariei naturale protejate de protecție specială avifaunistică Blahnița - ROSPA0011.

În urma parcurgerii schemei logice de identificare a planurilor și programelor care se supun prevederilor HG nr. 1076/2004, în conformitate cu art. 11 și luând în considerare criteriile pentru determinarea efectelor semnificative potențiale asupra mediului prevăzute în Anexa 1, APM Mehedinți a decis că planul mai sus menționat se spune procedurilor de evaluare de mediu și de adecvată. Motivele care au stat la baza deciziei sunt următoarele:

* Prin natura, amplasamentul, mărimea și condițiile de funcționare ale proiectului propus prin plan, s-a evidențiat un potențial impact semnificativ asupra mediului;
* Planul urmează să se implementeze în teritoriul ariei de protecție specială avifaunistică ROSPA0011 Blahnița;
* Planul crează un cadru favorabil pentru implementarea de alte proiecte și alte activități viitoare, fie în ceea ce privește amplasamentul, natura, mărimea și condițiile de funcționare, dar și în privința alocării resurselor;
* Amplasamentul pe care urmează să se realizeze ferma zootehnică de crestere pui de carne cu secție de abatotrizare și comerciaizare are în prezent folosința de teren arabil extravilan și este în suprafață de 10000m²;
* Planul propune includerea terenului studiat în intravilanul localității, trecerea terenului spre folosință ca teren curți – construcții, categoria funcțională a dezvoltării ʺproducție zootehnicăʺ și realizarea infrastructurii necesare funcționării unei ferme de crestere a puilor de carne;
* **Obiectivul propus** va avea o capacitate de 40.000 capete pui de carne în 6 cicluri/an ;

Prin **PUZ,** se stabilesc reglementările tehnice cu privire la regimul de construire, căi de comunicație și echipare tehnico – utilitară, CUT – coeficientul de utilizare al terenului, POT – procentul de ocupare a terenului și includerea terenului în intravilanul localității, schimbarea categoriei de folosință la curți – construcții , schimbarea categoriei funcționale a dezvoltării la ”producție zootehnică – fermă de creștere a puilor de carne”

Obiectivul economic principal al proiectului propus este înființarea unei ferme de creștere a puilor de carne, respectiv construirea și utilarea a patru hale (cu o capacitate de 40000 capete), o clădire administrativă, un abator, cellule de stocare cereal, FNC-uri, stația de epurare, central de biogas, drumuri și alei pietonale în cadrul amplasamentului.

Proiectul propus este finanțat în cadrul Programului Național de Dezvoltare Rurală, Sub-Măsura 4.1 Investiții in exploatații agricole, prin unitatea de implementare Agenția pentru Finantarea Investitiilor Rurale prin Centrul Regional pentru Finantarea Invesitiilor Rurale – CRFIR CRAIOVA. Investiția are ca obiectiv principal construcţia a patru hale noi de creştere puilor de carne, dotate şi utilate cu echipamente şi utilaje moderne, ceea ce face ca investiţia să fie in deplin acord cu obiectivul operaţional al sub-Masurii 4.1, respectiv „promovarea investiţiilor în exploataţiile agricole din sectorul vegetal şi de creştere a animalelor pentru realizarea de construcţii noi şi/sau modernizarea construcţiilor agricole existente din cadrul acestora şi a utilităţilor aferente, achiziţionarea de maşini şi utilaje noi, înfiintarea de plantatii etc..”

**Amplasament**: Conform certificatului de urbanism emis de Consiliul Județean Mehedinți amplasamentul proiectului propus se situeaza in extravilanul com. Burila Mare, jud. Mehedinți, nr.cad 51754 UAT Burila Mare, T2/1 P15, proprietar Pițurnea Elena și drept de superficie asupra terenului pentru SC Global Company Incorporate SRL în vederea construirii, în aria naturală protejată de protecție specială avifaunistică Blahnița - ROSPA0011.

Vecinătățile terenului aferent planului sunt următoarele:

* N – drum de exploatare;
* S– drum județean DJ 5
* E – proprietate privată;
* V- teren NC 50752

**Caracteristici principale ale construcțiilor și amenajărilor**

Beneficiarul dorește să dezvolte pe acest teren o fermă zootehnică pentru creșterea puilor de carne.

1. ***Ferma va fi compusă din următoarele clădiri***:

* **CLĂDIREA C1 –** clădire ce găzduiește abatorul și magazinul de desfacere a produselor finite obținute in urma procesului tehnologic . Construcția are regim de înălțime parter cu suprafața construită și desfașurată de 447.19 mp iar cea utilă de 342.75 mp.
* **CLĂDIRE ADMINISTRASTIVĂ C2** - clădire ce găzduiește biroul administratorului, cabinetul veterinar, biroul de monitorizare pentru cântar, sala de mese și vestiar . Construcția are regim de înălțime parter cu suprafața construită și desfașurată de 185.62 mp iar cea utilă de 148.11 mp.
* **HALĂ CREȘTERE PUI C3** - clădire ce găzduiește hala pentru creșterea puilor. Construcția este desfașurată pe parter cu suprafața construită și cea desfasurată de 645.70mp și suprafața utilă de 617.68 mp. Construcția este împărțită în două zone după cum urmează: zonă creștere pui cu suprafața utilă de 565.28 mp și zonă administrativă compusă din spațiu tehnic, monitorizare tehnică, hol, vestiar curat, vestiar murdar, depozit materiale, sas și cameră cadavre
* **HALĂ CREȘTERE PUI C4** - clădire ce găzduiește hala pentru creșterea puilor. Construcția este desfașurată pe parter cu suprafața construită și cea desfașurată de 645.70mp și suprafața utilă de 617.68 mp. Construcția este împărțită în două zone după cum urmează: zonă creștere pui cu suprafața utilă de 565.28 mp și zonă administrativă compusă din spațiu tehnic, monitorizare tehnică, hol, vestiar curat, vestiar murdar, depozit materiale, sas și cameră cadavre
* **HALĂ CREȘTERE PUI C5** - clădire ce găzduiește hala pentru creșterea puilor. Construcția este desfășurată pe parter și subsol cu suprafața construită de 645.70mp, suprafața desfașurată de 752.82 mp și suprafață utilă de 617.68 mp. Construcția este împărțită în două zone după cum urmează: zona creștere pui cu suprafață utilă de 565.28 mp și zona administrativa compusă din spațiu tehnic, monitorizare tehnică, hol, vestiar curat, vestiar murdar, depozit materiale, sas și cameră cadavre aflate la parter iar la subsol având un spațiu pentru depozitare și spațiu pentru incinerare. Hala va fi prevăzută în partea laterală cu un coș pentru evacuare gaze de ardere având o înălțime de aproximativ 4m.
* **HALĂ CREȘTERE PUI C6** - clădire ce găzduiește hală pentru creșterea puilor. Construcția este desfășurată pe parter și subsol cu suprafața construită de 645.70mp, suprafața desfașurată de 752.82 mp și suprafața utilă de 617.68 mp. Construcția este împărțită în două zone după cum urmează: zona crestere pui cu suprafata utila de 565.28 mp și zona administrativă compusă din spațiu tehnic, monitorizare tehnică, hol, vestiar curat, vestiar murdar, depozit materiale, sas și cameră cadavre aflate la parter iar la subsol având două spații pentru depozitare.
* **HANGAR UTILAJE C7** - clădire ce găzduiește spațiul de depozitare al utilajelor necesare procesului tehnologic. Construcția se desfășoară pe parter având suprafața construită de 197.53 mp iar cea utilă de 180.88 mp. Sistemul constructiv al halelor este realizat din cadre de beton armat cu fundații continuie
* **CLĂDIRE FNC C8** - clădire ce găzduiește echipamentul FNC necesar procesării nutrețului. Construcția se desfășoară pe parter având suprafața construită de 36 mp iar cea utila de 29.17 mp
* **STAȚIE DE EPURARE C9** - ansamblul are rolul filtrării apelor uzate rezultate în urma procesului tehnologic. Stația de epurare va avea o capacitate de aproximativ 60mc pe zi și o suprafața de 210mp. Compartimentele de filtrare și tratare din partea inferioară a construcției vor fi realizate din beton armat monolit.
* Proprietatea va fi delimitată perimetral cu un gard de plasă împletită zincată cu înălțimea de 2m

1. ***Indici și indicatori urbanistici:***

* **Suprafață totală a amplasamentului –** 10000mp**,**

Din care: - suprafața construită totală – 4458 mp,

- suprafață spații verzi – 1876 mp,

- suprafață circulații carosabile și pietonale – 3476 mp

* **Gradul de ocupare al terenului: -** POT – 44,58%,

**-** CUT – 0,4 mp/ADC

1. ***Modul de asigurare a utilitǎţilor***: în prezent pe amplasament nu există sursă proprie de apă, rețele de aducțiune, rețele de distribuție, rețele de canalizare.

**Alimentarea cu apă** pentru fermă și asigurarea rezervei de incendiu se va face dintr-un puț forat, cu adâncimea de 35m, coloană PVC cu Dn=160mm, debit estimat de 1,7 – 2,3 l/s;

* Acesta va asigura necesarul de apă pentru alimentarea halelor în scopul adăpării puilor de carne în perioada de producție și necesarul de apă pentru igiena salariaților cât și pentru igienizarea halelor la finalizarea fiecărui ciclu de producție;
* Rețeaua de aducțiune este realizată din conducte PEHD, cu Dn 60mm, lungime totală de 264m, prevăzută cu hidrofor (Q = 8mc/h, H=50mCA) și stație de pompare pentru distribuția apei;
* Distribuția apei la hale: în cadrul incintei sunt prevăzute 3 rezervoare de apă de câte 3000 litri fiecare amplasate îngropat. Din căminul de vane pornesc 2 conducte PEHD Dn40mm către C! cu L=6m și către C2 cu L=70m;
* Instalații de incendiu:

- 2-3 hidranți cu Dn 180mm,

- rezervor intangibil de apă cu o capacitate de 120m3

**Canalizare**

* Apele uzate menajere provenite de la grupurile sanitare din cadrul celor patru hale, din corpul administrativ și din corpul de abatorizare, sunt evacuate gravitațional prin conducte PVC – KG Dn110mm către stația de epurare, iar după procesul de epurare, apele convențional curate se vor deversa în emisarul Dunărea, aflat la o distanță de 700m, prin conducte cu Dn de 230mm.

**Stația de epurare:**

* Ansamblul are rolul filtrarii apelor uzate rezultate in urma procesului tehnologic. Statia de epurare va avea o capacitate de aproximativ 60mc pe zi. Compartimentele de filtrare si tratare din partea inferioara a constructiei vor fi realizate din beton armat monolit. Partea superioara ce va gazdui subansamblele de comanda ale statiei va fi realizata din boltari de beton. Invelitoarea partii superiioare va fi de tip terasa necirculabila.
* Bilantul teritorial : s.construita – 210 mp, s. desfasurata – 249.56 mp, s. utila – 30 mp
* Debite propuse la evacuare:
* Debit mediu = 155,55 mc/an;
* Debit maxim = 189,71 mc/an,
* Debit min = 139,99 mc/an

**Alimentarea cu gaze naturale:**

* Alimentarea cu gaze naturale se va realiza prin amplasarea pe teren a 4 rezervoare a cate 5.000 litri fiecare pentru asigurarea gazului natural necesar pentru incalzirea la nivel de hala.
* Acestea vor fi amplasate pe platforma betonata si la distante reglementate de cladiri pentru asigurarea masurilor PSI necesare.

**Avizul se emite cu urmatoarele condiţii:**

Măsuri de reducere sau de compensare a efectelor semnificative asupra mediului, propuse în programul de monitorizare

| **Obiectiv de mediu relevant** | **Indicatori** | **Monitorizare/ Frecventa/**  **Responsabil** |
| --- | --- | --- |
| **Măsuri de eliminare/reducerea a impactului asupra mediului în perioada de construcție** | | |
| Măsuri de eliminare/reducere a emisiilor de praf în incinta șantierului și pe drumul de acces | * respectarea tehnologiilor de lucru specifice proiectul propus, pentru care se solicită acordul de mediu; * îmbunătăţirea stării tehnice a drumului de acces şi amenajarea corespunzătoare a celor din incintă; * stropirea cu apă a surselor de praf şi a drumurilor de pământ, în perioadă de uscăciune; * mijloacele de transport vor circula cu viteza redusa pentru a ridica in atmosfera cantităţi reduse de particule fine de praf; * încărcătura vrac va fi acoperită în timpul transportului, sens în care autobasculantele vor fi dotate obigatoriu cu prelate. | * Anual/titularul de activitate |
| Măsuri de eliminare/reducere a emisiilor de noxe chimice generate prin arderea carburanţilor (motorina) | * menţinerea utilajelor şi mijloacelor de transport în stare tehnică corespunzătoare; * impunerea de restrictii de viteza pentru mijloacele de transport pe drumul de acces; * controlul periodic al gazelor de esapament şi folosirea de utilaje şi mijloace de transport cu motoare performante dotate cu sisteme Euro de retinere a poluantilor. | - Monitorizarea aerului va se va face la limita incintei, cu o frecvență anuală pentru parametrii: NH3, H2S, NO2, pulberi sedimentabile, conform STAS 12574/1997 şi Ord. 592/2002 de către titular |
| Măsuri de eliminare/reducere a zgomotul generat de motoarele utilajelor şi mijloacelor de transport. | * menţinerea utilajelor şi mijloacelor de transport în stare tehnică corespunzătoare; * impunerea de restrictii de viteza pentru mijloacele de transport pe drumul de acces; * controlul periodic al nivelului de zgomot şi folosirea de utilaje şi mijloace de transport cu motoare performante dotate cu atenuatoare de zgomot. | * Anual / titularul de activitate |
| Măsuri de eliminare/reducere a deşeuri menajere | ● se vor colecta şi depozita temporar în pubele ecologice şi vor fi transportate la depozit ecologic printr-un operator autorizat, ori de câte ori este nevoie. | * Anual/titularul de activitate |
| Măsuri de eliminare/reducere a deseurile tehnologice | * terasamente neutilizate la umpluturi (pământ natural) se vor transporta pe terenul fermei în afara zonei construite, în depozit amenajat, copertat cu sol vegetal şi se va cultiva agricol. * deşeuri metalice se vor colecta şi se vor preda la unităţi specializate pentru reciclare. * uleiuri uzate se colectează şi se depoziteaza în recipienţi metalici şi se valorifică la unităţi specializate. * ambalaje se vor colecta şi evacua împreună cu deşeurile menajere * resturi de materiale de construcţii nevalorificabile se vor colecta în pubele speciale şi vor fi evacuate la depozit ecologic printr-un operator autorizat. | * Anual/titularul de activitate |
| Alte măsuri pentru protecţia mediului | * amenajarea spaţiilor verzi conform proiectului de amenajare întocmit de proiectant de specialitate, pe terenurile neocupate cu construcţii, inclusiv pe cele utilizate temporar la construcţii, care va cuprinde crearea unei perdele de protecţie din 2 - 3 rânduri de arbori perimetral şi pe conturul platformei de stocare dejecții, iar în restul terenului spaţii înierbare, flori etc. * instruirea personalului care va activa în punctul de lucru, privind măsurile de prevenire şi stingere a incendiilor şi a celor privind conduita în cuprinsul ariei naturale protejate * intocmirea unui grafic de lucru pentru mijloacele de transport, cu precizarea rutei şi vitezei de circulaţie, modul de transport al încărcăturii * transportul şi depozitarea carburanţilor necesari pentru utilajeje tehnologice în recipienţi corespunzători normelor de depozitare şi transport a produselor petroliere. * alimentarea mijloacelor de transport de la staţii specializate în distribuţia produselor petroliere * respectarea condițiilor din Avizul de gospodărire a apelor nr.2 din 19.01.2018 * la realizarea investiției se va întocmi necesarul și cerința de apă, corespunzător capacităților efective ale dotărilor și activităților desfășurate | * Anual/titularul de activitate |
| Biodiversitatea, flora şi fauna - Arii naturale protejate | Se vor respecta condițiile impuse prin Avizul custodelui ariei naturale protejate – ROSPA0011- Blahnița, respectiv WWF si SOR | * Anual/Primărie/Custode Arie Naturală Protejată – WWF Programul Dunăre Carpaţi şi Societatea Ornitologică Română rimărie |
| **Măsuri de eliminare/reducerea a impactului asupra mediului în perioada de exploatare** | | |
| Măsuri de eliminare/reducere a emisiilor de praf în incinta fermei şi pe drumul de acces | * modernizarea drumului de acces cu strat rutier care nu generează praf (asfaltare / betonare). * mijloacele de transport vor circula cu viteza redusă pentru a ridica in atmosferă cantităţi reduse de particule fine de praf; * transportul furajelor în autospeciale cu benă închisă. * respectarea tehnologiei de descărcare şi alimementare cu furaje, în sistem închis. * întocmirea unui grafic de lucru pentru mijloacele de transport, cu precizarea rutei şi vitezei de circulaţie, modul de transport al încărcăturii | Anual/titularul de activitate |
| Măsuri de eliminare/reducere a emisiilor de noxe chimice generate prin arderea carburanţilor | * menţinerea utilajelor şi mijloacelor de transport în stare tehnică corespunzătoare; * impunerea de restricții de viteza pentru mijloacele de transport pe drumul de acces; * controlul periodic al gazelor de eșapament şi folosirea de utilaje şi mijloace de transport cu motoare performante dotate cu sisteme Euro de reținere a poluanților. * utilizarea unui combustibil ecologic, regenerabil, ce nu produce gaze cu efect de seră; | * Anual/titularul de activitate |
| Măsuri de eliminare/reducere a emisiilor de noxe biologice generate de animale în spaţiu închis | * asigurarea ventilaţiei permanente a halelor de creştere, forţat prin guri de ventilaţie (hale cu microclimate controlat) şi naturală (hale deschise pe lateral) ; * folosirea în hrana animalelor a furajelor cu compoziţie adecvată pentru reducerea efuenţilor gazoşi; * introducerea de aditivi diverşi în hrana animalelor pentru reducerea degajării de emisii gazoase şi mirosuri. | În conformitate cu prevederile HG 140/2008privind stabilirea unor măsuri pentru aplicarea prevederilor Regulamentului (CE) al Parlamentului European şi al Consiliului nr. 166/2006 privind înfiinţarea Registrului European al Poluanţilor Emişi şi Transferaţi şi modificarea directivelor Consiliului 91/689/CEE şi 96//61/CE, se vor monitoriza anual următorii poluanţi: N2O, NH3, CH4, pulberi  – Anual/titularul de activitate |
| Măsuri de eliminare/reducere a zgomotul generat de motoarele utilajelor şi mijloacelor de transport. | * menţinerea utilajelor şi mijloacelor de transport în stare tehnică corespunzătoare; * impunerea de restrictii de viteza pentru mijloacele de transport pe drumul de acces; * controlul periodic al nivelului de zgomot şi folosirea de utilaje şi mijloace de transport cu motoare performante dotate cu atenuatoare de zgomot | -Anual/titularul de activitate |
| Măsuri de eliminare/reducere a zgomotul generat de animale în spaţiu închis | * raţionalizarea hrănirii animalelor administrând cantitatea zilnică de hrană în mai puţine mese pe zi | * Anual/titularul de activitate |
| Măsuri de eliminare/reducere a apei uzate | * menţinerea în stare de funcţionare a sistemul de canalizare * respectarea valorilor impuse de NTPA 001 la evacuarea apelor epurate în emisarul Dunărea, aflat la cca.700m distanță | * în zona forajului este instituită zona de protecţie sanitară conform HG 930/2005, împrejmuită. * contorizarea debitului apei captate din forajul de adîncime, * verificarea periodică a calităţii apei captate prin puţul forat, care trebuie să îndeplinească condiţiile de potabilitate conform Legii 458/2002 privind calitatea apei potabile cu modificările şi completările ulterioare. * frecvență – semestrial; * responsabil - titular |
| Măsuri de eliminare/reducere a deşeurilor menajere | * amenajarea platformei pentru amplasare pubele * colectarea deşeurilor menajere în recipienţi specifici * evacuarea la depozit ecologic printr-un operator autorizat, ori de câte ori este nevoie. | * Anual/titularul de activitate |
| Măsuri de eliminare/reducere a deseurile tehnologice | * terasamente neutilizate la umpluturi (pământ natural) se vor transporta pe terenul fermei în afara zonei construite, în depozit amenajat, copertat cu sol vegetal şi se va cultiva agricol. * deşeuri metalice se vor colecta şi se vor preda la unităţi specializate pentru reciclare. * uleiuri uzate se colectează şi se depoziteaza în recipienţi metalici şi se valorifică la unităţi specializate. * ambalajele se vor colecta şi evacua împreună cu deşeurile menajere. | * Anual/titularul de activitate |
| Măsuri de eliminare/reducere a dejectiilor | * platforma de stocare dejecții este dimensionată pentru a putea stoca cantitatea de dejecții produsă de păsări pentru o perioadă de minim 6 luni, maxim 9 luni, pentru ambele hale. * platforma se va realiza în sistem izolat și împrejmuit * acoperirea platformei de stocare a dejecţiilor cu acoperiş tip “cort”, pentru a preveni diluarea dejecțiilor cu apă pluvială şi întârzierea fermentaţiei, precum şi pentru prevenirea răspândirii noxelor degajate în timpul fermentării şi mirosurilor neplăcute, * verificarea periodică a pereţilor impermeabili ai bazinelor pentru dejecţii, efectuarea întreţinerilor periodice pentru eliminarea infiltraţiilor în sol. * împrăştierea fertilizanţilor se realizează cu tractorul din dotare, cu respectarea strictă a următoarelor normative: * Codul Bunelor Practici Agricole, care stabileşte perioadele şi condiţiile optime de împrăştiere; * Regulamentul CE 1774/2002, care prevede toate condiţiile de monitorizare şi valorile limită ale parametrilor biologici pentru fertilizanţii naturali proveniţi din dejecţii lichide şi digestat; * \*Ord. MMGA nr. 344/2004 şi Ord. MAPDR nr. 708/2004, modificat şi completat de Ord. 27/2007, pentru aprobarea Normelor tehnice privind protecţia mediului; * Permisul de aplicare și toate celelalte prevederi ale Directivei 91/676/EEC referitoare la reducerea poluării apelor freatice şi de suprafaţă cu nitraţi proveniţi din surse agricole | * - Prin planul de monitorizare este urmărit în permanenţă nivelul următorilor parametri: pH, substanţe organice, azotiţi, azotaţi, substanţe extractibile, metale grele – anual; * - responsabil - titularul |
| Măsuri de eliminare/reducere a deseurile cu risc biologic | * eliminarea animalelor moarte din halele de producţie, depozitarea în încăpere frigorifică special amenajată, predarea la unităţi specializate pentru incinerare. * colectarea materialelor sanitare folosite pentru tratamente etc. în recipienţi separat de deşeurile menajere şi predarea la unităţi specializate pentru distrugere prin incinerare | * Anual/titularul de activitate |
| Măsuri de prevenire a poluărilor accidentale | * transportul şi depozitarea carburanţilor necesari pentru utilajeje tehnologice în recipienţi corespunzători normelor de depozitare şi transport a produselor petroliere. * alimentarea mijloacelor de transport de la staţii specializate în distribuţia produselor petroliere corespunzătoare a pichetului de incendiu, * dotarea fermei cu materiale absorbante necesare pentru combaterea poluării accidentale cu produse petroliere. | Anual/titularul de activitate |
| Alte măsuri pentru protecţia mediului | * îngrijirea spaţiilor verzi cu lucrări specifice: toaletare a arborilor din perdeaua perimetrală şi din jurul platformei de dejecții, administrarea de îngrăşăminte, tunderea gazonului, udarea spaţiilor verzi în perioadele de secetă. * amenajarea și dotarea corespunzătoare a pichetului de incendiu, * dotarea fermei cu materiale absorbante necesare pentru combaterea poluării accidentale cu produse petroliere. | * Anual/titularul de activitate |
| Biodiversitatea, flora şi fauna | * orice forma de recoltare, capturare ,ucidere , distrugere sau vatamare a exemplarelor aflate in mediul lor natural , in oricare din stadiile ciclului lor biologic; * deteriorarea și / sau distrugerea locurilor de reproducere ori de odihnă a păsărilor sălbatice; * uciderea sau capturarea intenționată a păsărilor sălbatice , indiferent de metoda utilizată; * perturbarea intenționată in special in cursul perioadei de reproducere , creștere, migrație | * Anual/titularul de activitate |

De îndeplinirea Programului de monitorizare este responsabil titularul planului. Acesta este obligat să depună anual la APM- Mehedinți până la sfarșitul primului trimestru al anului ulterior realizării monitorizării, rezultatele Programului de monitorizare.

*Operatorul are obligația de a notifica, potrivit cerințelor și termenelor stabilite prin Ordonanţa de urgenţă a Guvernului nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008, cu modificările și completările aduse prin Ordonanţa de Urgenţă a Guvernului nr. 15/2009, Agenția pentru Protecția Mediului Mehedinți cu privire la amenințarea iminentă cu un prejudiciu sau la producerea acestuia.*

*Operatorului de activitate i se recomandă elaborarea unor practici pentru a minimiza riscurile de daune, pe baza evaluărilor de impact asupra mediului şi/sau a evaluărilor de risc.*

***Amplasamentul propus este situat în comuna Burila Mare, care este cuprinsă în ordinul comun MMDD/MADR nr. 1552/743/2008 pentru aprobarea listei localitătilor pe judete unde există surse de nitraţi din activităţi agricole. La începerea activităţii este necesară efectuarea analizelor de sol. Rezultatele incluse în buletinul de analiză vor fi considerate valori de referinţa în monitorizarea ulterioară a solului.***

**Emiterea avizului de mediu s-a făcut avându-se în vedere :**

* analizarea calității raportului de mediu, a studiului de evaluare adecvată și a proiectului de plan pe baza: documentației procedurii parcurse și a informațiilor grafice, a condus la concluzia că proiectul de plan propus spre avizare *asigură conformarea cu prevederile Hotărârii Guvernului nr. 1076/2004*, *integrând toate consideraţiile justificate cu privire la mediu* în pregătirea planului spre aprobare/adoptare;
* poziția manifestată de celelalte autorități consultate pentru desfășurarea procedurii realizarii evaluării de mediu învederează un curent de opinie favorabil relativ la efectele implementării planului
* avizul favorabil al custodelui Ariei naturale protejate – ROSPA0011 Blahnița;
* avizul de gospodărire a apelor emis de AN – Apele Române;
* Raportul de mediu respectă conţinutul-cadru prevăzut în anexa nr. 2 la Hotărârea Guvernului nr. 1076/2004;
* concluziile Raportului de mediu și Studiului de evaluare adecvată sunt favorabile implementării planului din perspectiva potențialelor efecte asupra mediului.
* pe parcursul derulării procedurii de reglementare, publicul a fost înştiinţat asupra depunerii solicitării avizului de mediu prin anunţuri repetate în presă și prin afişare pe pagina de internet a APM Mehedinți;
* nu au fost semnalate opinii negative din partea publicului.

**Documentaţia care a stat la baza emiterii Avizului de Mediu conţine :**

* Prima versiune a planului ”PUZ – Înființare fermă zootehnică cu secție de abatorizare și comercializare”, elaborată de SC MARIUS B.ARHITECTURA 15 SRL*;*
* Raport de Mediu elaborat de Nicolae Ioan Pascovici;
* Studiu de Evaluare Adecvată, elaborat de SC ECOGATSERV SRL;
* Certificat urbanism nr.139 din 05.09.2016 eliberat de Consiliul Județean Mehedinți, prelungit prin Certificatul de urbanis nr.22 din 21.11.2017
* Avizul favorabil al custodelui ariei naturale protejate – ROSPA0011 Blahnița, nr.WWF 3 din 10.01.2018 și nr.SOR nr.1037 din 09.01.2018;
* avizul de gospodărire a apelor emis de AN – Apele Române, nr.2 din 19.01.2018;
* *Piese desenate*: plan de încadrare în teritoriu, plan de zonificarea teritoriului administrativ, plan unități teritoriale de referință,
* Contract de constiture a dreptului de superficie în scopul edificării unor construcții viitoare, constând în fermă zootehnică cu secție de abatorizare și comercializare, nr.1247 din 04.07.2016

Prezentul aviz este valabil de la data emiterii, pe toată perioada punerii în aplicare a planului/programului dacă nu intervin modificări ale acestuia.

Titularul planului/programului are obligaţia de a notifica autoritatea competentă pentru protecţia mediului, dacă intervin elemente noi, necunoscute la data emiterii avizului de mediu, precum şi asupra oricăror modificări ale condiţiilor care au stat la baza emiterii acestuia, înainte de realizarea modificării. Titularul planului/programului are obligaţia de a supune procedurii de adoptare planul/programul, precum şi orice modificare a acestuia, după caz, numai în forma avizată de autoritatea competent pentru protecţia mediului.

Nerespectarea prevederilor prezentului aviz de mediu se sancţionează conform prevederilor legale în vigoare.

Răspunderea pentru corectitudinea informatiilor puse la dispoziţia autorităţilor competente pentru protecţia mediului şi a publicului revine titularului planului/programului, iar răspunderea pentru corectitudinea lucrărilor de evaluare revine autorului acestuia, conform **O.U.G. nr. 195/2005** aprobată prin **Legea nr. 265/2006** privind protecţia mediului cu modificările şi completările ulterioare.

Prezentul aviz de mediu poate face obiectul unei acţiuni în justiţie în baza **Legii Contenciosului Administrativ nr. 554/2004**, cu modificările şi completările ulterioare.

Prezentul aviz de mediu conţine12 pagini şi a fost redactat în 2 exemplare.

**DIRECTOR EXECUTIV,**

Ing. Dragoș Nicolae TARNIȚĂ

**Sef Serviciu A.A.A.,     Intocmit,**

*Biolog Lavinia MATEESCU Ing.Mihaela ILIE*

**Sef Birou C.F.M., Intocmit ,**

*Ing. Liviu CĂPRESCU Biolog Cristian MIREA*